CELEX: 22006D0067
Language: hu
Date: 2006-06-02 00:00:00
Title: Az EGT-Vegyesbizottság 67/2006 határozata ( 2006. június 2. ) az Európai Gazdasági Térségről szóló megállapodás XIII. mellékletének (Közlekedés) módosításáról

7.9.2006   
            
            
               HU
            
            
               Az Európai Unió Hivatalos Lapja
            
            
               L 245/18
            
         
      AZ EGT-VEGYESBIZOTTSÁG 67/2006 HATÁROZATA
   
   (2006. június 2.)
   az Európai Gazdasági Térségről szóló megállapodás XIII. mellékletének (Közlekedés) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét az EGT-vegyesbizottság 2006. március 10-i 35/2006 határozata (1) módosította.
            
         
               (2)
            
            
               Az egységes európai égbolt létrehozására vonatkozó keret megállapításáról szóló 2004. március 10-i 549/2004/EK európai parlamenti és tanácsi rendeletet (2) bele kell foglalni a megállapodásba.
            
         
               (3)
            
            
               A léginavigációs szolgálatoknak az egységes európai égbolt keretében történő ellátásáról szóló 2004. március 10-i 550/2004/EK európai parlamenti és tanácsi rendeletet (3) bele kell foglalni a megállapodásba.
            
         
               (4)
            
            
               A légtérnek az egységes európai égbolt keretében történő szervezéséről és használatáról szóló, 2004. március 10-i 551/2004/EK európai parlamenti és tanácsi rendeletet (4) bele kell foglalni a megállapodásba.
            
         
               (5)
            
            
               Az Európai Légiforgalmi Szolgáltatási Hálózat átjárhatóságáról szóló, 2004. március 10-i 552/2004/EK európai parlamenti és tanácsi rendeletet (5) bele kell foglalni a megállapodásba.
            
         
               (6)
            
            
               E határozat Liechtenstein esetében nem alkalmazandó.
            
         
               (7)
            
            
               Az EFTA-államok tudomásul veszik és csatlakoznak az Európai Közösség tagállamai által az egységes európai égbolttal kapcsolatos katonai kérdésekről tett nyilatkozathoz (6),
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. mellékletének 66s. pontja (488/2005/EK bizottsági rendelet) után a következő pontokat kell beilleszteni:
   
               „66t.
            
            
               
                  32004 R 0549: Az egységes európai égbolt létrehozására vonatkozó keret megállapításáról szóló, 2004. március 10-i 549/2004/EK európai parlamenti és tanácsi rendelet (HL L 96., 2004.3.31., 1. o.).
               A rendelet rendelkezéseit e megállapodás alkalmazásában a következő kiigazításokkal kell értelmezni:
               
                           a)
                        
                        
                           Az 5. cikk a következő bekezdéssel egészül ki:
                           »5.   Az EFTA államok teljes mértékben részt vesznek az (1) bekezdés alapján létrehozott bizottság munkájában, kivéve a szavazás jogát.«
                        
                     
                           b)
                        
                        
                           A rendelet Liechtenstein esetében nem alkalmazandó.
                        
                     
         
               66u.
            
            
               
                  32004 R 0550: A léginavigációs szolgálatoknak az egységes európai égbolt keretében történő ellátásáról szóló, 2004. március 10-i 550/2004/EK európai parlamenti és tanácsi rendelet (HL L 96., 2004.3.31., 10. o.).
               A rendelet rendelkezéseit e megállapodás alkalmazásában a következő kiigazításokkal kell értelmezni:
               
                           a)
                        
                        
                           A 14. cikk utolsó mondatát Izland vonatkozásában a következőképpen kell értelmezni:
                           »Ez az intézkedés összhangban van a nemzetközi polgári repülésről szóló, 1944. évi Chicagói Egyezmény 15. cikkével, valamint az Eurocontrol útvonaldíjai díjszámítási rendszerével, illetve a Nemzetközi Polgári Repülési Szervezet (ICAO) által az észak-atlanti régió vonatkozásában működtetett közös pénzügyi megállapodással.«
                        
                     
                           b)
                        
                        
                           A 15. cikk (2) bekezdése b) pontja első mondatának vége Izland vonatkozásában a következőkkel egészül ki:
                           »vagy az észak-atlanti régió«
                        
                     
                           c)
                        
                        
                           Amennyiben az EFTA Felügyeleti Hatóság a 16. cikk (3) bekezdése értelmében az EFTA-államok vonatkozásában határozatot hoz, a határozatot illetően egy hónapon belül bármelyik EFTA-állam az EFTA-államok Állandó Bizottságához fordulhat. Az EFTA-államok Állandó Bizottságának módjában van eltérő határozatot hozni egy hónapon belül.
                        
                     
                           d)
                        
                        
                           A rendelet Liechtenstein esetében nem alkalmazandó.
                        
                     
         
               66v.
            
            
               
                  32004 R 0551: A légtérnek az egységes európai égbolt keretében történő szervezéséről és használatáról szóló, 2004. március 10-i 551/2004/EK európai parlamenti és tanácsi rendelet (HL L 96., 2004.3.31., 20. o.).
               A rendelet rendelkezéseit e megállapodás alkalmazásában a következő kiigazításokkal kell értelmezni:
               
                           a)
                        
                        
                           A 2. cikk a következő bekezdéssel egészül ki:
                           »Amennyiben egy ügyben egyrészről EK-tagállamok, és másrészről EFTA-államok érintettek, az EK Bizottsága és az EFTA Felügyeleti Hatósága konzultál egymással és információkat cserél az alatt az idő alatt, amíg előkészítik saját határozataikat az említett cikkel összhangban.«
                        
                     
                           b)
                        
                        
                           A 5. cikk (4) bekezdése a következő szöveggel egészül ki:
                           »Amennyiben egyrészről egy vagy több EK-tagállam, és másrészről egy vagy több EFTA-állam kölcsönös megállapodást készül kötni, az említett felek csak azután cselekednek, miután konzultátak az érdekelt felekkel, ideértve a Bizottságot, az EFTA-államok Állandó Bizottságát és a többi EK-tagállamot és EFTA-országot is.«
                        
                     
                           c)
                        
                        
                           A rendelet Liechtenstein esetében nem alkalmazandó.
                        
                     
         
               66w.
            
            
               
                  32004 R 0552: Az Európai Légiforgalmi Szolgáltatási Hálózat átjárhatóságáról szóló, 2004. március 10-i 552/2004/EK európai parlamenti és tanácsi rendelet (HL L 96., 2004.3.31., 26. o.).
               E megállapodás alkalmazásában a rendelet rendelkezéseit a következő kiigazítással kell értelmezni:
               »E rendelet Liechtenstein esetében nem alkalmazandó«.”
            
         2. cikk
   Az 549/2004/EK, az 550/2004/EK, az 551/2004/EK és az 552/2004/EK rendeletnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2006. június 3-án lép hatályba, amennyiben a megállapodás 103. cikkének (1) bekezdése szerinti összes értesítést eljuttatták az EGT-Vegyesbizottsághoz (7).
   4. cikk
   Ezt a határozatot az Európai Unió Hivatalos Lapjának az EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2006. június 2-án.
      
         
            az EGT-Vegyesbizottság részéről
         
         
            az elnök
         
         R. WRIGHT
         
      
   
   
      (1)  HL L 147., 2006.6.1., 53. o.
   
   
      (2)  HL L 96., 2004.3.31., 1. o.
   
   
      (3)  HL L 96., 2004.3.31., 10. o.
   
   
      (4)  HL L 96., 2004.3.31., 20. o.
   
   
      (5)  HL L 96., 2004.3.31., 26. o.
   
   
      (6)  HL L 96., 2004.3.31., 9. o.
   
   
      (7)  Alkotmányos követelmények fennállását jelezték.
   
      A Szerződő Felek együttes nyilatkozata
      az 549/2004/EK, az 550/2004/EK, az 551/2004/EK és az 552/2004/EK európai parlamenti és tanácsi rendeletet az EGT-megállapodásba foglaló 67/2006 határozatáról
      Tekintettel az 549/2004/EK rendelet 6. cikkére, a Szerződő Felek elismerik, hogy az EFTA-államok érdekelt felei megfelelnek az ágazati konzultációs testület tevékenysége munkájában történő részvétel követelményeinek, a többi EU-tagállam érdekelt feleivel megegyező alapon.
      Az 549/2004/EK rendelet 11. cikkére tekintettel, a Szerződő Felek elismerik az információk kicserélésének fontosságát az EGT-megállapodás 1. számú jegyzőkönyve (5) bekezdésének megfelelően és annak sérelme nélkül, valamint elismerik annak fontosságát, hogy a Bizottság figyelembe veszi az EFTA-államokra vonatkozó teljestményértékelést.
      Tekintettel arra a közös pénzügyi megállapodásra, amelyben félként Izland is részt vesz, a Szerződő Felek elfogadják, hogy egy ilyen jellegű rendszer összhangban van az 550/2004/EK rendelet 14. cikkével.